খেলতে বেড়িয়ে আর ঘরে ফেলা হল না ছোট্ট শুভদীপ আর অঙ্কিতের। বাড়ির কাছেই নির্মীয়মাণ বাড়ির সেপটিক ট্যাঙ্ক থেকে উদ্ধার হল নিথর দেহ। বাঁশদ্রোণীর ঘোষ পাড়ার ঘটনা। কেন এমন পরিণতি হল দুই শিশুর। ঘটনার তদন্ত করছে পুলিস।
 ওয়েব ডেস্ক: খেলতে বেড়িয়ে আর ঘরে ফেলা হল না ছোট্ট শুভদীপ আর অঙ্কিতের। বাড়ির কাছেই নির্মীয়মাণ বাড়ির সেপটিক ট্যাঙ্ক থেকে উদ্ধার হল নিথর দেহ। বাঁশদ্রোণীর ঘোষ পাড়ার ঘটনা। কেন এমন পরিণতি হল দুই শিশুর। ঘটনার তদন্ত করছে পুলিস। খেলতে খেলতে এমনটা হয়ে যাবে কেই বা ভেবেছিল। বাঁশদ্রোণী ঘোষপাড়ার দুই ক্ষুদে বাসিন্দা শুভদীপ দুয়ারী আর অঙ্কিত ঘোষ। আজও দুপুরে খেলতে বেড়িয়েছিল দুজনে। বেলা গড়িয়ে গেলেও তারা বাড়ি ফেরেনি। শেষে ব্যস্ত হয়েই খোঁজ শুরু করেন বাড়ির লোকেরা। পাড়ার এক নির্মীয়মাণ বাড়ির খোলা সেপটিক ট্যাঙ্ক থেকে উদ্ধার হয় দুই শিশুর দেহ। হাসপাতালে নিয়ে গেলে দুই শিশুকে মৃত ঘোষণা করেন চিকিত্সকরা। স্থানীয় বাসিন্দাদের দাবি, দু বছর ধরে এই বাড়িটি তৈরি হচ্ছে। অভিযোগ, অরক্ষিত হয়ে পড়ে থাকে পুরো বাড়িটা। কোনও গেটের বালাই নেই। নেই কোনও রক্ষীও। এই ঘটনায় বাড়ির মালিকের বিরুদ্ধে তিনশ চারের A  ধারায় গাফিলতির অভিযোগে মামলা হয়েছে।